Zoe Saldaña Terharu Selepas Melihat Rakaman “Avatar 2” Buat Pertama Kalinya
Tidak banyak butiran lanjut mengenai Avatar 2, tetapi reaksi Zoe Saldaña mungkin memberikan serba sedikit gambaran mengenai permainan emosi filem sekuel itu kepada peminat.  Bercakap pada People Magazine, Saldana memberitahu bahawa selepas dia melihat rakaman pertama sekuel akan datang itu, dia terus mengalirkan air mata.  “Saya hanya dapat melihat rakaman selama 20 minit, pada tahun lepas, dan saya terdiam. Saya terharu sehingga menitiskan air mata,”  “Saya hanya dapat melihat rakaman selama 20 minit, pada tahun lepas, dan saya terdiam. Saya terharu sehingga menitiskan air mata,”  Saldana turut berkata, sebahagian daripada emosi itu disebabkan dapat melihat dunia bawah air Pandora, yang merupakan cabaran terbesar buat James Cameron, dan pasukan produksi di belakang filem itu. Dilaporkan juga, penggambaran dalam air menjadi sebab utama mengapa filem itu ditangguh beberapa kali.  “Jim akhirnya dapat mengatasi cabaran itu – pekara yang anda tidak boleh tiru secara maya adalah air, melalui rakaman lakonan.” Kata Saldana. “Jim akhirnya dapat mengatasi cabaran itu – pekara yang anda tidak boleh tiru secara maya adalah air, melalui rakaman lakonan.” “Itu hanya satu cabaran yang dipikulnya sendiri, dan ia mengambil masa bertahun-tahun dan dia berjaya. Dia melakukannya, sangat berkuasa dan menarik. “Itu hanya satu cabaran yang dipikulnya sendiri, dan ia mengambil masa bertahun-tahun dan dia berjaya. Dia melakukannya, sangat berkuasa dan menarik. Ditetapkan sedekad selepas filem pertama, Avatar 2 mengikuti bab seterusnya kehidupan Jake (Sam Worthington) dan Neytiri (Zoe Saldana) yang kini menjadi ibu bapa. Kehidupan bahagia dan damai keluarga mereka tiba-tiba berubah dengan kembalinya operasi perlombongan RDA di Pandora, yang dalam filem pertama, telah dikalahkan dan dihantar semula ke Bumi. Avatar 2 menyaksikan beberapa pelakon asal akan kembali membawa watak masing-masing. Mereka terdiri daripada Sam Worthington, Zoe Saldana, Joel David Moore, Dileep Rao, Stephen Lang, Matt Gerald dan Sigourney Weaver. Turut menyertai barisan pelakon adalah Kate Winslet, Edie Falco, Michelle Yeoh, Vin Diesel, Jemaine Clement dan Oona Chapin dan beberapa pelakon muda yang lain. Filem sekuel ini dijadualkan tayangan pada 16 Disember 2022.